En ganske almindelig familie

En ganske almindelig familie (originaltitel: Ordinary People) er en amerikansk film fra 1980. Den er et drama, som fortæller historien om forfaldet i en overklassefamilie efter en ulykke, hvor familiens ældste søn dør i en sejleulykke. Filmen er baseret på en roman af Judith Guest og er instrueret af skuespiller og instruktør Robert Redford.

Filmen fik gode anmeldelser og blev en kommerciel succes, og vandt blandt andet en Oscar og en Golden Globe for bedste film (1981) og en række andre priser.

Handling 

Calvin og Beth Jarrett oplever en tragedie da deres to sønner, Buck og Conrad, er involveret i en sejleulykke. På sejlturen bliver det uvejr og Buck falder over bord. Conrad forsøger forgæves at rede sin storebror fra at drukne. Efterfølgende føler Conrad sig tynget af skyldfølelse og forsøger at begå selvmord.

Da filmen begynder er Conrad netop blevet udskrevet fra et psykiatrisk hospital, og føler sig fremmedgjort fra sine venner og sin familie. Faderen Calvin kæmper for at genskabe tilliden til sin traumatiserede søn, men uden den store støtte fra moderen Beth. Hun virker følelseskold og egoistisk og forsøger i stedet at opretholde den pæne facade udadtil. Det virker som om hun har begravet den kærlighed hun tidligere havde til hendes ældste søn.
Efter at en ven begår selvmord er Conrad igen i fare for at bukke under for sin depression. Han føler at han bærer ansvaret for at få familien til at fungere, og vælger at begynde hos psykiateren Tyrone C. Berger, som hjælper Conrad med at bearbejde hans skyldfølelse og vrede.

Medvirkende 
 Donald Sutherland: Calvin Jarrett
 Mary Tyler Moore: Beth Jarrett
 Timothy Hutton: Conrad Jarrett
 Judd Hirsch: Dr. Tyrone C. Berger
 Elizabeth McGovern: Jeannine Pratt
 M. Emmet Walsh: Coach Salan
 Dinah Manoff: Karen

Produktion

Lokaliteter 

Filmen er optaget i området omkring Lake Forrest, Highland Park og Lake Bluff i Illinois.

Priser og nomineringer 
Oscars (Academy Awards)
 Bedste film (Academy Award for Best Picture)
 Bedste instruktør (Academy Award for Directing) – Robert Redford
 Bedste mandlige birolle (Academy Award for Best Supporting Actor) – Timothy Hutton
 Bedste originale manuskript (Academy Award for Writing Adapted Screenplay) – Alvin Sargent
Golden Globe-priser
 Bedste film - drama (Golden Globe Award for Best Motion Picture – Drama)
 Bedste instruktør (Golden Globe Award for Best Director – Motion Picture) – Robert Redford
 Bedste skuespillerinde - drama (Golden Globe Award for Best Actress – Motion Picture Drama) – Mary Tyler Moore
 Bedste mandlige birolle (Golden Globe Award for Best Supporting Actor – Motion Picture) – Timothy Hutton
 Bedste nye skuespillertalent (Golden Globe Award for New Star of the Year in a Motion Picture – Male) – Timothy Hutton

Nomineringer 
Academy Awards (Oscars)
 Bedste kvindelige hovedrolle (Academy Award for Best Actress) – Mary Tyler Moore
 Bedste mandlige birolle (Academy Award for Best Supporting Actor) – Judd Hirsch
Golden Globe-priser
 Bedste skuespiller (Golden Globe Award for Best Actor – Motion Picture Drama) – Donald Sutherland
 Bedste mandlige birolle (Golden Globe Award for Best Supporting Actor – Motion Picture) – Judd Hirsch
 Bedste manuskript Golden Globe Award for Best Screenplay – Motion Picture) – Alvin Sargent

Eksterne henvisninger 
 

Amerikanske film fra 1980
Dramafilm fra USA
Film instrueret af Robert Redford
Oscar for bedste film
Golden Globe for bedste film - drama